Bergliot Prom

Bergliot Prom g. Fearnley (født 18. desember 1858 i Bergen, død 19. oktober 1934 i Oslo) var en norsk skuespillerinne, sangerinne og sangpedagog.

Bergliot var datter av skuespillerne Jacob Prom og Helene Marie Reutzer Wiese. Hun var halvsøster av skuespiller Ellen Prom, og vokste opp hos morens søster Eugenie Bernadine Wiese (f. 1837) og hennes ektemann, konsul og handelsmann Peder Valentin Rosenkilde (1836-1901) i Stavanger. Hun ble 7. desember 1887 gift i Trefoldighetskirken med Gjensidiges direktør Thomas Fearnley (1851-1917).

Hun studerte i flere år sang i Tyskland, hos sangpedagogen Desirée Artôt de Padilla. Da hun vendte tilbake til Norge i 1884, begynte hun å gi sangundervisning i fødebyen Bergen.

Som Bergliot Prom debuterte hun 20. oktober 1886 på Christiania Theater i rollen som Inga i stykket Mellem Slagene.

Roller i utvalg 
Inga i Mellem Slagene av Bjørnstjerne Bjørnson (Christiania Theater, 1886)
Preciosa i Preciosa av Carl Maria von Weber og Pius Alexander Wolff (Christiania Theater, 1886)
Edith i farsen Bibliothekaren av Gustav von Moser (Christiania Theater, 1886)

Referanser

Kilder 

Norske skuespillere
Norske sangere
Norske musikkpedagoger
Personer fra Bergen kommune